Konkurencijos taryba

Konkurencijos taryba – Lietuvos įstaiga, prižiūrinti, kaip laikomasi Konkurencijos įstatymo ir Mažmeninės prekybos įmonių nesąžiningų veiksmų draudimo įstatymo.

 Istorija 
1992 m. įkurta Konkurencijos taryba prie Valstybinės kainų ir konkurencijos tarnybos atskaitinga Ekonomikos ministerijai.

1995 m. pertvarkyta į Konkurencijos tarybą prie Konkurencijos ir vartotojų teisių gynimo tarnybos.http://kt.gov.lt/index.php?show=news_view&pr_id=65 

1999 m. Konkurencijos taryba tapo nepriklausoma institucija.

2004 m., Lietuvai prisijungus prie Europos Sąjungos, tarpvalstybinės konkurencijos priežiūra perduota Europos Komisijai.

 Funkcijos 
Taryba prižiūri, kaip ūkio subjektai laikosi Konkurencijos įstatyme nustatyto draudimo sudaryti konkurenciją ribojančius susitarimus, draudimo piktnaudžiauti dominuojančia padėtimi.

Taryba prižiūri koncentracijas – sprendžia, ar išduoti leidimus ūkio subjektams susijungti.

Taryba prižiūri, ar kiti viešojo administravimo subjektai laikosi pareigos užtikrinti sąžiningos konkurencijos laisvę. Už Konkurencijos įstatymo reikalavimų nesilaikymą Taryba gali skirti pinigines baudas tiek ūkio subjektams (iki 10% bendrųjų metinių pajamų praėjusiais ūkiniais metais), tiek viešojo administravimo subjektams (iki 60 000 eurų).

Taryba yra koordinuojanti institucija valstybės pagalbos klausimais.

 Sudėtis 
Tarybą sudaro pirmininkas ir keturi nariai.

Tarybos pirmininkas ir nariai skiriami 6 metams. Tas pats žmogus pirmininku/nariu skiriamas iki 2-ų kadencijų paeiliui.

Tarybos funkcijas atlikti padeda Tarybos administracija.

 Pirmininkai 
 1992–1993 m. Filomena Jasevičienė
 1993–2009 m. Rimantas Antanas Stanikūnas
 2009–2010 m. Jonas Rasimas
 2010–2011 m. Jūratė Šovienė
 2011–2023 m. Šarūnas Keserauskas
 2023–2029 m. Jolanta Ivanauskienėhttps://www.lrp.lt/lt/ziniasklaidos-centras/naujienos/prezidentas-paskyre-konkurencijos-tarybos-pirmininke/40262https://www.lrytas.lt/lietuvosdiena/aktualijos/2023/04/07/news/naujoji-konkurencijos-tarybos-pirmininke-j-ivanauskiene-26669901https://www.lrt.lt/naujienos/lietuvoje/2/1958529/konkurencijos-tarybos-pirmininke-paskirta-jolanta-ivanauskienehttps://www.vz.lt/verslo-valdymas/is-tarnybos-i/2023/04/07/paskirta-nauja-konkurencijos-tarybos-pirmininke

 Šaltiniai 

Kategorija:Lietuvos institucijos